钦定古今图书集成/明伦汇编/氏族典/第318卷 > 《廖用贤尚友录》 > 邢峦
## 钦定古今图书集成/明伦汇编/氏族典/第318卷 > 《廖用贤尚友录》 > 邢峦

按《魏书邢峦传》：“峦字洪宾，河间鄚人也。五世祖嘏，石
勒频征不至。嘏无子，峦高祖盖自旁宗入后。盖孙颖，
颖子修年，即峦父也。州主簿。峦有文才干略，美须髯，
姿貌甚伟。州郡表贡，拜中书博士，迁中书侍郎。夏侯
道迁以汉中内附，诏使持节都督征梁汉诸军事。军
锋所临，贼皆款附。拜使持节安西将军梁秦二州刺”
史。征授度支尚书。时萧衍遣兵侵轶徐、兖，乃以峦为
使持节、都督东讨诸军事、安东将军。累表求还，世宗
许之。豫州城民白早生杀刺史司马悦，以城南入。萧
衍遣齐苟仁率众入据悬瓠，诏峦讨之，齐苟仁出降，
即斩早生。豫州平，峦振旅还京师，迁殿中尚书。延昌
三年，暴疾卒，谥曰文定。